title: Odluka Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (EUNAVFOR MED)

text:
               19.5.2015

               HR

               Službeni list Europske unije

               L 122/31

         ODLUKA VIJEĆA (ZVSP) 2015/778
   od 18. svibnja 2015.
   o vojnoj operaciji Europske unije na južnom središnjem Sredozemlju (EUNAVFOR MED)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 20. travnja 2015. potvrdilo da ima čvrstu namjeru djelovati kako bi spriječilo ljudske tragedije koje su posljedica krijumčarenja ljudi preko Sredozemlja.

               (2)

               Europsko vijeće izrazilo je 23. travnja 2015. ogorčenje stanjem na Sredozemlju, naglasilo je da će Unija uložiti sve moguće napore kako bi spriječila nove pogibije na moru i kako bi se uhvatila u koštac s temeljnim uzrocima te ljudske tragedije, u suradnji sa zemljama porijekla i tranzita, te da je prvi prioritet spriječiti nove pogibije na moru. Europsko vijeće predano je jačanju prisutnosti Unije na moru, sprečavanju nezakonitih migracijskih tokova te jačanju unutarnje solidarnosti i odgovornosti.

               (3)

               Europsko vijeće od 23. travnja 2015. također se obvezalo na borbu protiv trgovaca ljudima u skladu s međunarodnim pravom, među ostalim ulaganjem sustavnih napora u svrhu identifikacije, zapljene i uništavanja plovila prije nego što ih upotrijebe trgovci ljudima, te je pozvalo Visokog predstavnika Unije za vanjske poslove i sigurnosnu politiku (VP) da u tu svrhu započne s pripremama za moguću operaciju zajedničke sigurnosne i obrambene politike (ZSOP).

               (4)

               Visoki predstavnik obavijestio je 11. svibnja 2015. Vijeće sigurnosti UN-a o krizi migranata na Sredozemlju te o tekućim pripremama za moguću pomorsku operaciju Unije, u okviru zajedničke sigurnosne i obrambene politike Unije. U tom je pogledu iskazao potrebu za potporom Vijeća sigurnosti UN-a radu Unije.

               (5)

               Vijeće je 18. svibnja 2015. odobrilo koncept upravljanja krizom za operaciju ZSOP-a s ciljem sprečavanja poslovnog modela krijumčara ljudi na južnom središnjem Sredozemlju.

               (6)

               Unijina operacija ZSOP-a provodit će se u skladu s međunarodnim pravom, posebice u skladu s relevantnim odredbama Konvencije Ujedinjenih naroda o pravu mora iz 1982. (UNCLOS), protokolima protiv krijumčarenja migranata kopnom, morem i zrakom iz 2000. (Protokol protiv krijumčarenja migranata) te Protokol za sprečavanje, suzbijanje i kažnjavanje trgovanja ljudima, posebno ženama i djecom kojim se dopunjuje Konvencija Ujedinjenih naroda protiv transnacionalnog organiziranog kriminaliteta, Međunarodnu konvencijom o zaštiti ljudskog života na moru (SOLAS) iz 1974., Međunarodnu konvenciju o traganju i spašavanju na moru (SAR) iz 1979., Konvenciju o zaštiti morskog okoliša i obalnog područja Sredozemlja (Barcelonska konvencija) iz 1976., Ženevsku konvenciju o statusu izbjeglica iz 1951. te načelo zabrane protjerivanja ili vraćanja i međunarodno pravo o ljudskim pravima.
               U konvencijama UNCLOS, SOLAS i SAR sadržana je obveza pomaganja osobama u nevolji na moru te dovođenja preživjelih na sigurno mjesto, stoga će plovila dodijeljena operaciji EUNAVFOR MED biti spremna i opremljena za obavljanje zadataka povezanih s time, pod koordinacijom nadležnog Centra za koordinaciju spašavanja.

               (7)

               Države mogu, u skladu s relevantnim nacionalnim i međunarodnim pravom, na otvorenom moru zaustaviti plovila za koja se sumnja da se upotrebljavaju za krijumčarenje migranata ako postoji odobrenje države zastave za ukrcaj na plovilo i pretragu plovila ili ako je plovilo bez državne pripadnosti, te mogu poduzeti odgovarajuće mjere protiv plovila, osoba i tereta.

               (8)

               Mjere se također mogu poduzeti u teritorijalnim ili unutarnjim vodama, na državnom području ili u zračnom prostoru neke države protiv plovila za koja se sumnja da se upotrebljavaju u krijumčarenju ljudi ili trgovini ljudima, uz pristanak te države ili u skladu s nekom od rezolucija Vijeća sigurnosti UN-a ili uz ispunjena oba uvjeta.

               (9)

               Države mogu poduzeti odgovarajuće mjere protiv osoba prisutnih na njihovu državnom području za koje se sumnja da krijumčare ljude ili trguju njima, s ciljem njihova mogućeg uhićenja i kaznenog progona, u skladu s međunarodnim pravom i nacionalnim pravom tih država.

               (10)

               Politički i sigurnosni odbor (PSO) trebao bi, pod odgovornošću Vijeća i VP-a, imati politički nadzor nad operacijom Unije za upravljanje krizama, strateški je usmjeravati te donositi odgovarajuće odluke u skladu s trećim stavkom članka 38. Ugovora o Europskoj uniji (UEU).

               (11)

               Na temelju članka 41. stavka 2. UEU-a te u skladu s Odlukom Vijeća (ZVSP) 2015/528 (1), operativne izdatke koji nastanu na temelju ove Odluke, a koji imaju vojne ili obrambene implikacije, trebaju snositi države članice.

               (12)

               U skladu s člankom 5. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, a ne sudjeluje ni u financiranju ove operacije,

         DONIJELO JE OVU ODLUKU:
   Članak 1.
   Misija
   1.   Unija provodi vojnu operaciju za upravljanje krizom kojom se doprinosi sprečavanju poslovnog modela mreža za krijumčarenje ljudi te za trgovinu ljudima na južnom središnjem Sredozemlju (EUNAVFOR MED), što se postiže ulaganjem sustavnih napora u svrhu identifikacije, zapljene i uništavanja plovila i imovine kojima se koriste krijumčari ljudima ili trgovci ljudima ili za koje se sumnja da ih upotrebljavaju krijumčari ljudima ili trgovci ljudima, u skladu s primjenjivim međunarodnim pravom, uključujući UNCLOS te bilo koju rezoluciju Vijeća sigurnosti UN-a.
   2.   Područje operacije utvrđuje se, prije pokretanja operacije EUNAVFOR MED, u relevantnim dokumentima za planiranje koje treba odobriti Vijeće.
   Članak 2.
   Mandat
   1.   Operacija EUNAVFOR MED djeluje u skladu s političkim, strateškim i političko-vojnim ciljevima određenima u Konceptu upravljanja kriznim situacijama koji je Vijeće odobrilo 18. svibnja 2015.
   2.   Operacija EUNAVFOR MED provodi se u uzastopnim fazama te u skladu sa zahtjevima međunarodnog prava. Operacija EUNAVFOR MED:

               (a)

               u prvoj fazi podupire otkrivanje i praćenje migracijskih mreža prikupljanjem informacija i ophodnjama na otvorenom moru u skladu s međunarodnim pravom;

               (b)

               u drugoj fazi

                           i.

                           na otvorenom moru provodi ukrcavanje, pretragu, zapljenu i preusmjeravanje plovila za koja se sumnja da se upotrebljavaju za krijumčarenje ljudi ili trgovinu ljudima, pod uvjetima koje predviđa primjenjivo međunarodno pravo, što uključuje UNCLOS i Protokol protiv krijumčarenja migranata;

                           ii.

                           u skladu s bilo kojom primjenjivom rezolucijom Vijeća sigurnosti UN-a ili s pristankom dotične obalne države, na otvorenom moru ili u teritorijalnim i unutarnjim vodama te države provodi ukrcavanje, pretragu, zapljenu i preusmjeravanje plovila za koja se sumnja da se upotrebljavaju za krijumčarenje ljudi ili trgovinu ljudima, pod uvjetima navedenima u toj rezoluciji ili tom pristanku;

               (c)

               u trećoj fazi, u skladu s bilo kojom primjenjivom rezolucijom Vijeća sigurnosti UN-a ili s pristankom dotične obalne države, poduzima sve nužne mjere protiv plovila i povezane imovine, između ostalog njihovim uništenjem ili stavljanjem izvan funkcije, za koje se sumnja da se upotrebljavaju za krijumčarenje ljudi ili trgovinu ljudima, na državnom području te države, pod uvjetima navedenima u dotičnoj rezoluciji ili u dotičnom pristanku.

         3.   Vijeće procjenjuje jesu li ispunjeni uvjeti za prelazak iz prve u daljnje faze, uzimajući u obzir bilo koju primjenjivu rezoluciju Vijeća sigurnosti UN-a i pristanak dotičnih obalnih država.
   4.   EUNAVFOR MED može, u skladu s primjenjivim pravom, prikupljati osobne podatke koji se tiču osoba koje su dovedene na brodove koji sudjeluju u operaciji EUNAVFOR MED, a koji se odnose na obilježja koja bi mogla pomoći u identifikaciji tih osoba, uključujući otiske prstiju, kao i sljedeće pojedinosti, uz izuzeće drugih osobnih podataka: prezime, djevojačko prezime, osobna imena i bilo koje drugo ime ili pseudonim; datum i mjesto rođenja, nacionalnost, spol; boravište, zanimanje i mjesto gdje se dotična osoba nalazi; vozačke dozvole, osobne isprave i podatke o putovnici. Ti se podaci te podaci u vezi plovila i opreme koje te osobe koriste mogu dostaviti relevantnim tijelima zaduženima za provedbu pava država članica i/ili nadležnim tijelima Unije.
   Članak 3.
   Imenovanje zapovjednika operacije EU-a
   Kontraadmiral Enrico Credendino imenuje se zapovjednikom operacije EU-a za EUNAVFOR MED.
   Članak 4.
   Određivanje sjedišta operacije EU-a
   Sjedište operacije za EUNAVFOR MED smješteno je u Rimu u Italiji.
   Članak 5.
   Planiranje i pokretanje operacije
   Odluku o pokretanju operacije EUNAVFOR MED donosi Vijeće, na preporuku zapovjednika operacije za EUNAVFOR MED nakon odobrenja plana operacije i pravila o vojnom djelovanju potrebnih za izvršenje mandata.
   Članak 6.
   Politički nadzor i strateško usmjeravanje
   1.   U okviru odgovornosti Vijeća i VP-a, PSO izvršava politički nadzor i strateško usmjeravanje operacije EUNAVFOR MED. Vijeće ovime ovlašćuje PSO za donošenje odgovarajućih odluka u skladu s člankom 38. UEU-a. To ovlaštenje uključuje ovlasti za izmjenu dokumenata o planiranju, između ostalog plana operacije, zapovjednog lanca te pravila o vojnom djelovanju. To uključuje i ovlasti za donošenje odluka o imenovanju zapovjednika operacije EU-a i zapovjednika snaga EU-a. Za odlučivanje u vezi s ciljevima i okončanjem vojne operacije EU-a i dalje je nadležno Vijeće. U skladu s člankom 2. stavkom 3. ove Odluke, PSO ima ovlasti za donošenje odluke o trenutku prijelaza između različitih faza operacije.
   2.   PSO redovito izvješćuje Vijeće.
   3.   Predsjednik Vojnog odbora EU-a (EUMC) redovito izvješćuje PSO o provođenju operacije EUNAVFOR MED. PSO na svoje sastanke, po potrebi, može pozvati zapovjednika operacije EU-a ili zapovjednika snaga EU-a.
   Članak 7.
   Vojno usmjeravanje
   1.   Vojni odbor Europske unije (EUMC) prati pravilno izvršavanje operacije EUNAVFOR MED koje se provodi pod odgovornošću zapovjednika operacije EU-a.
   2.   Zapovjednik operacije EU-a redovito izvješćuje EUMC. EUMC na svoje sastanke po potrebi može pozvati zapovjednika operacije EU-a ili zapovjednika snaga EU-a.
   3.   Predsjednik EUMC-a djeluje kao glavna osoba za kontakt sa zapovjednikom operacije EU-a.
   Članak 8.
   Usklađenost odgovora Unije i koordinacija
   1.   VP osigurava provedbu ove Odluke i njezinu usklađenost s vanjskim djelovanjem Unije u cjelini, uključujući razvojne programe Unije i njezinu humanitarnu pomoć.
   2.   VP, uz pomoć Europske službe za vanjsko djelovanje (ESVD), djeluje kao glavna točka za kontakt s Ujedinjenim narodima, vlastima zemalja regije te drugim važnim međunarodnim i bilateralnim akterima, što uključuje NATO, Afričku uniju i Ligu arapskih država.
   3.   EUNAVFOR MED surađuje s relevantnim nadležnim tijelima država članica, uspostavlja mehanizam za koordinaciju te, prema potrebi, sklapa aranžmane s drugim agencijama i tijelima Unije, osobito s FRONTEX-om, EUROPOL-om, EUROJUST-om, Europskim potpornim uredom za azil te relevantnim misijama ZSOP-a.
   Članak 9.
   Sudjelovanje trećih država
   1.   Ne dovodeći u pitanje samostalnost Unije u odlučivanju ni jedinstveni institucionalni okvir, a u skladu s relevantnim smjernicama Europskog vijeća, treće države mogu biti pozvane na sudjelovanje u operaciji.
   2.   Vijeće ovime ovlašćuje PSO-u za upućivanje poziva trećim državama da ponude doprinose te za donošenje odgovarajućih odluka o prihvaćanju predloženih doprinosa na preporuku zapovjednika operacije EU-a te EUMC-a.
   3.   Detaljni aranžmani za sudjelovanje trećih država predmet su sporazuma sklopljenih u skladu s člankom 37. UEU-a te u skladu s postupkom utvrđenim u članku 218. Ugovora o funkcioniranju Europske unije (UFEU). Ako su Unija i treća država sklopile sporazum o utvrđivanju okvira za sudjelovanje te treće države u misijama Unije za upravljanja krizama, odredbe takvog sporazuma primjenjuju se u kontekstu operacije EUNAVFOR MED.
   4.   Treće države koje daju značajne vojne doprinose operaciji EUNAVFOR MED imaju ista prava i obveze u pogledu svakodnevnog upravljanja operacijom kao i države članice koje sudjeluju u operaciji.
   5.   Vijeće ovime ovlašćuje PSO za donošenje odgovarajućih odluka o uspostavljanju Odbora doprinositelja, u slučaju da treće države osiguraju značajne vojne doprinose.
   Članak 10.
   Status osoblja pod vodstvom Unije
   Status jedinica i osoblja pod vodstvom Unije utvrđuje se, ako je to potrebno, u skladu s međunarodnim pravom.
   Članak 11.
   Financijski aranžmani
   1.   Zajednički troškovi vojne operacije EU-a financiraju se u skladu s Odlukom (ZVSP) 2015/528.
   2.   Referentni financijski iznos za zajedničke troškove operacije EUNAVFOR MED iznosi 11,82 milijuna EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 70 % u obvezama i 40 % za plaćanja.
   Članak 12.
   Razmjena informacija
   1.   VP je ovlašten, prema potrebi i u skladu s potrebama operacije EUNAVFOR MED, dostaviti trećim državama povezanima s ovom Odlukom klasificirane podatke EU-a koji su nastali za potrebe te operacije, u skladu s Odlukom Vijeća 2013/488/EU (2), kako slijedi:

               (a)

               do stupnja tajnosti predviđenog u primjenjivim sporazumima o sigurnosti podataka sklopljenima između Unije i dotične treće države; ili

               (b)

               do stupnja tajnosti „CONFIDENTIEL UE/EU CONFIDENTIAL” u drugim slučajevima.

         2.   VP je također, u skladu s operativnim potrebama operacije EUNAVFOR MED, ovlašten dostaviti UN-u klasificirane podatke EU-a do stupnja tajnosti „RESTREINT UE/EU RESTRICTED” koji su nastali za potrebe operacije EUNAVFOR MED, u skladu s Odlukom 2013/488/EU. U tu svrhu sastavljaju se aranžmani između VP-a i nadležnih tijela Ujedinjenih naroda.
   3.   VP je ovlašten trećim državama povezanima s ovom Odlukom dostaviti svaki dokument EU-a koji nije klasificiran, a povezan je s raspravama Vijeća o toj operaciji te za koji vrijedi obveza čuvanja profesionalne tajne u skladu s člankom 6. stavkom 1. Poslovnika Vijeća (3).
   4.   VP takva ovlaštenja, kao i mogućnost sklapanja aranžmana navedenih u ovom članku, može prenijeti na službenike ESVD-a, zapovjednika operacije EU-a ili zapovjednika snaga EU-a, u skladu s odjeljkom VII. Priloga VI. Odluci 2013/488/EU.
   Članak 13.
   Stupanje na snagu i završetak
   Ova Odluka stupa na snagu na dan donošenja.
   Misija EUNAVFOR MED završava najkasnije 12 mjeseci nakon dosezanja pune operativne spremnosti.
   Ova odluka stavlja se izvan snage od datuma zatvaranja sjedišta operacije EU-a u skladu s odobrenim planovima za okončanje operacije EUNAVFOR MED i bez dovođenja u pitanje postupaka u vezi s revizijom i prikazom računa operacije EUNAVFOR MED, utvrđenih u Odluci (ZVSP) 2015/528.

      Sastavljeno u Bruxellesu 18. svibnja 2015.

            Za Vijeće

            Predsjednica

         F. MOGHERINI

      (1)  Odluka Vijeća (ZVSP) 2015/528 od 27. ožujka 2015. o uspostavi mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena) i o stavljanju izvan snage Odluke 2011/871/ZVSP (SL L 84, 28.3.2015., str. 39.).

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

      (3)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).


title: Odluka Vijeća ministara Energetske zajednice D/2013/03/MC-EnC o produljenju trajanja Ugovora o Energetskoj zajednici

text:
               30.11.2013

               HR

               Službeni list Europske unije

               L 320/81

         ODLUKA VIJEĆA MINISTARA ENERGETSKE ZAJEDNICE
   D/2013/03/MC-EnC
   o produljenju trajanja Ugovora o Energetskoj zajednici
   VIJEĆE MINISTARA ENERGETSKE ZAJEDNICE,
   uzimajući u obzir Ugovor o osnivanju Energetske zajednice (dalje u tekstu „Ugovor”), a posebno njegov članak 97.,

               (1)

               budući da je Ugovor potpisan 25. listopada 2005. i stupio na snagu 1. srpnja 2006.;

               (2)

               budući da je, u skladu s njegovim člankom 97., Ugovor sklopljen na razdoblje od 10 godina od dana stupanja na snagu te da je za njegovo produljenje potrebna odluka Vijeća ministara;

               (3)

               budući da je Energetska zajednica dokazala da je učinkovit okvir za regionalnu suradnju u području energetike;

               (4)

               budući da Energetska zajednica pozorno prati dostignuća energetske politike Europske unije te da je preuzela obveze koje traju nakon 2016.;

               (5)

               budući da su produljenje Ugovora otvoreno podržale institucije Europske unije (1), kao i stalna skupina na visokoj razini na svojim sastancima od 19. lipnja23. listopada 2013.;

         DONOSI OVU ODLUKU:
   Članak 1.
   Produljenje trajanja Ugovora o Energetskoj zajednici
   Trajanje ugovora produljuje se na razdoblje od 10 godina.
   Članak 2.
   Stupanje na snagu
   Ova odluka stupa na snagu nakon njezina donošenja.

      Sastavljeno u Beogradu 24. listopada 2013.

            Za Vijeće ministara

         Z. MIHAJLOVIĆ

      (1)  Izvješće Komisije Europskom parlamentu i Vijeću u skladu s člankom 7. Odluke 2006/500/EZ, 10.3.2011, COM(2011) 105 završna verzija; Komunikacija Komisije Europskom parlamentu, Vijeću, Europskom gospodarskom i socijalnom odboru te Odboru regija o sigurnosti opskrbe energijom i međunarodnoj suradnji – Energetska politika EU-a: Povezivanje s partnerima izvan naših granica 7.9.2011, COM(2011) 539 završna verzija; Zaključci sastanka Vijeća Europske unije od 24. studenoga 2011. o jačanju vanjske dimenzije energetske politike EU-a.


title: Odluka Vijeća (ZVSP) 2016/319 od 4. ožujka 2016. o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje

text:
               5.3.2016

               HR

               Službeni list Europske unije

               L 60/78

         ODLUKA VIJEĆA (ZVSP) 2016/319
   od 4. ožujka 2016.
   o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 29.,
   uzimajući u obzir Odluku Vijeća 2013/183/ZVSP od 22. travnja 2013. o mjerama ograničavanja protiv Demokratske Narodne Republike Koreje i o stavljanju izvan snage Odluke 2010/800/ZVSP (1), a posebno njezin članak 19. stavke 1. i 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. travnja 2013. donijelo Odluku 2013/183/ZVSP.

               (2)

               Vijeće sigurnosti Ujedinjenih naroda donijelo je 2. ožujka 2016. Rezoluciju 2270 (2016) kojom se 16 osoba i 12 subjekata dodaju na popis osoba i subjekata koji podliježu mjerama ograničavanja te je ažuriralo identifikacijske podatke koji se odnose na jednu osobu i dva subjekta koji podliježu mjerama ograničavanja.

               (3)

               Prilog I. Odluci 2013/183/ZVSP trebalo bi stoga na odgovarajući način izmijeniti.

               (4)

               Unos za jednu osobu i sedam subjekata na popisu u Prilogu II. Odluci 2013/183/ZVSP trebalo bi brisati, s obzirom na to da su uvršteni na popis u Prilogu I. toj odluci.

               (5)

               Prilog II. Odluci 2013/183/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilozi I. i II. Odluci 2013/183/ZVSP mijenjaju se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 4. ožujka 2016.

            Za Vijeće

            Predsjednik

         A.G. KOENDERS

      (1)  SL L 111, 23.4.2013., str. 52.

      PRILOG

                  1.

                  Osobe i subjekti navedeni niže na popisu dodaju se na popis osoba i subjekata koji podliježu mjerama ograničavanja naveden u Prilogu I. Odluci 2013/183/ZVSP:
                  A.   Osobe

                              Ime

                              Drugo ime

                              Datum rođenja

                              Datum uvrštavanja na popis

                              Obrazloženja

                              13.

                              Choe Chun-Sik

                              Choe Chun Sik;
                              Ch'oe Ch'un Sik

                              Datum rođenja: 12. listopada 1954.; Državljanstvo: DNRK

                              2.3.2016.

                              Choe Chun-sik bio je ravnatelj Second Academy of Natural Sciences (Druga akademija prirodnih znanosti, SANS) te voditelj programa dalekometnih projektila DNRK-a.

                              14.

                              Choe Song Il

                              Putovnica: 472320665
                              Datum isteka važenja: 26. rujna 2017.;
                              Putovnica: 563120356
                              Državljanstvo: DNRK

                              2.3.2016.

                              Predstavnik banke Tanchon Commercial Bank u Vijetnamu.

                              15.

                              Hyon Kwang II

                              Hyon Gwang Il

                              Datum rođenja: 27. svibnja 1961.; Državljanstvo: DNRK

                              2.3.2016.

                              Hyon Kwang II direktor je odjela za znanstveni razvoj u National Aerospace Development Administration (Nacionalna uprava za svemirski razvoj).

                              16.

                              Jang Bom Su

                              Jang Pom Su

                              Datum rođenja: 15. travnja 1957.; Državljanstvo: DNRK

                              2.3.2016.

                              Predstavnik banke Tanchon Commercial Bank u Siriji.

                              17.

                              Jang Yong Son

                              Datum rođenja: 20. veljače 1957.;
                              Državljanstvo: DNRK

                              2.3.2016.

                              Predstavnik Korea Mining Development Trading Corporation (KOMID) u Iranu.

                              18.

                              Jon Myong Guk

                              Cho 'n Myo 'ng-kuk

                              Putovnica: 4721202031;
                              Datum isteka putovnice: 21. veljače 2017.;
                              Državljanstvo: DNRK;
                              Datum rođenja: 18. listopada 1976.

                              2.3.2016.

                              Predstavnik banke Tanchon Commercial Bank u Siriji.

                              19.

                              Kang Mun Kil

                              Jiang Wen-ji

                              Putovnica:
                              PS472330208;
                              Datum isteka putovnice: 4. srpnja 2017.;
                              Državljanstvo: DNRK;

                              2.3.2016.

                              Kang Mun Kil provodio je aktivnosti nabave nuklearnog materijala kao predstavnik poduzeća Namchongang, također poznatog pod nazivom Namhung.

                              20.

                              Kang Ryong

                              Datum rođenja: 21. kolovoza 1969.;
                              Državljanstvo: DNRK

                              2.3.2016.

                              Predstavnik Korea Mining Development Trading Corporation (KOMID) u Siriji.

                              21.

                              Kim Jung Jong

                              Kim Chung Chong

                              Putovnica: 199421147 Datum isteka putovnice: 29. prosinca 2014.;
                              Putovnica: 381110042, Datum isteka putovnice: 25. siječnja 2016.;
                              Putovnica: 563210184, Datum isteka putovnice: 18. lipnja 2018.;
                              Datum rođenja: 07. studenoga 1966.;
                              Državljanstvo: DNRK

                              2.3.2016.

                              Predstavnik banke Tanchon Commercial Bank u Vijetnamu.

                              22.

                              Kim Kyu

                              Datum rođenja: 30. srpnja 1968.; Državljanstvo: DNRK

                              2.3.2016.

                              Službenik za vanjske odnose Korea Mining Development Trading Corporation (KOMID).

                              23.

                              Kim Tong My'ong

                              Kim Chin-So'k; Kim Tong-Myong; Kim Jin-Sok; Kim, Hyok-Chol

                              Datum rođenja: 1964.; Državljanstvo: DNRK

                              2.3.2016.

                              Kim Tong My'ong predsjednik je banke Tanchon Commercial Bank te je obnašao različite funkcije u banci Tanchon Commercial Bank najkasnije od 2002. Također je bio uključen u upravljanje poslovanjem Amrogganga.

                              24.

                              Kim Yong Chol

                              Datum rođenja: 18. veljače 1962.;
                              Državljanstvo: DNRK

                              2.3.2016.

                              Predstavnik KOMID-a u Iranu.

                              25.

                              Ko Tae Hun

                              Kim Myong Gi

                              Putovnica: 563120630;
                              Datum isteka putovnice: 20. ožujka 2018.;
                              Datum rođenja: 25. svibnja 1972.;
                              Državljanstvo: DNRK

                              2.3.2016.

                              Predstavnik banke Tanchon Commercial Bank.

                              26.

                              Ri Man Gon

                              Datum rođenja: 29. listopada 1945.;
                              Broj putovnice: P0381230469;
                              Datum isteka putovnice: 6. travnja 2016.;
                              Državljanstvo: DNRK

                              2.3.2016.

                              Ri Man Gon ministar je odjela za industriju streljiva (Munitions Industry Department).

                              27.

                              Ryu Jin

                              Datum rođenja: 7. kolovoza 1965.;
                              Broj putovnice: 563410081;
                              Državljanstvo: DNRK

                              2.3.2016.

                              Predstavnik KOMID-a u Siriji.

                              28.

                              Yu Chol U

                              Državljanstvo: DNRK

                              2.3.2016.

                              Yu Chol U direktor je National Aerospace Development Administration (Nacionalna uprava za svemirski razvoj).

                  2.

                  Unos u vezi s osobom navedenom niže na popisu, kako je naveden u Prilogu I. Odluci Vijeća 2013/183/ZVSP, zamjenjuje se sljedećim unosom:

                              Ime

                              Drugo ime

                              Datum rođenja

                              Datum uvrštavanja na popis

                              Obrazloženja

                              8.

                              Ra Ky'ong-Su

                              Ra Kyung-Su
                              Chang, Myong Ho

                              22.1.2013.

                              Ra Ky'ong-Su službenik je banke Tanchon Commercial Bank (TCB). Na toj funkciji omogućavao je transakcije za TCB. Tanchon je Odbor uvrstio na popis u travnju 2009. kao glavni financijski subjekt DNRK-a odgovoran za prodaju konvencionalnog oružja, balističkih raketa i robe povezane sa sastavljanjem i proizvodnjom takvog oružja.

                  3.

                  Subjekti navedeni niže na popisu uvrstit će se u popis subjekata koji podliježu mjerama ograničavanja iz Priloga I. Odluci Vijeća 2013/183/ZVSP:
                  B.   Subjekti

                              Ime

                              Drugo ime

                              Lokacija

                              Datum uvrštavanja na popis

                              Druge informacije

                              21.

                              Academy of National Defense Science

                              Pyongyang, DPRK

                              2.3.2016.

                              Academy of National Defense Science uključena je u napore radi jačanja razvoja programa balističkih raketa i nuklearnog oružja.

                              22.

                              Chongchongang Shipping Company

                              Chong Chon Gang Shipping Co. Ltd.

                              Adresa: 817 Haeun, Donghung-dong, Central District, Pyongyang, DPRK; Alternativna adresa: 817, Haeum, Tonghun-dong, Chung-gu, Pyongyang, DPRK; IMO broj: 5342883

                              2.3.2016.

                              Chongchongang Shipping Company, putem svojeg plovila Chong Chon Gang pokušala je u srpnju 2013. izravno uvesti nezakonitu pošiljku konvencionalnog oružja u DNRK.

                              23.

                              Daedong Credit Bank (DCB)

                              DCB; Taedong Credit Bank

                              Adresa: Suite 401, Potonggang Hotel, Ansan-Dong, Pyongchon District, Pyongyang, DPRK; Alternativna adresa: Ansan-dong, Botonggang Hotel, Pongchon, Pyongyang, DPRK; SWIFT: DCBK KKPY

                              2.3.2016.

                              Daedong Credit Bank pružala je financijske usluge poduzeću Korea Mining Development Trading Corporation (KOMID) i banci Tanchon Commercial Bank. Od najkasnije 2007. banka DCB omogućavala je stotine financijskih transakcija vrijednih milijune dolara u ime poduzeća KOMID i banke Tanchon Commercial Bank. U nekim slučajevima banka DCB je svjesno omogućavala transakcije upotrebljavajući obmanjujuće financijske prakse.

                              24.

                              Hesong Trading Company

                              Pyongyang, DPRK

                              2.3.2016.

                              The Korea Mining Development Corporation (KOMID) matična je tvrtka korporacije Hesong Trading Corporation.

                              25.

                              Korea Kwangson Banking Corporation (KKBC)

                              KKBC

                              Jungson-dong, Sungri Street, Central District, Pyongyang, DPRK

                              2.3.2016.

                              Banka KKBC pruža financijske usluge u potporu banci Tanchon Commercial Bank i poduzeću Korea Hyoksin Trading Corporation, podređenom subjektu poduzeća Korea Ryonbong General Corporation. Tanchon Commercial Bank koristila se korporacijom KKBC za olakšavanje prijenosa sredstava vjerojatno u visini milijuna dolara, uključujući prijenose koji uključuju sredstva povezana s Korea Mining Development Corporation.

                              26.

                              Korea Kwangsong Trading Corporation

                              Rakwon-dong, Pothonggang District, Pyongyang, DPRK

                              2.3.2016.

                              Korea Ryonbong General Corporation matično je društvo Korea Kwangsong Trading Corporation.

                              27.

                              Ministry of Atomic Energy Industry (Ministarstvo industrije za atomsku energiju)

                              MAEI

                              Haeun-2-dong, Pyongchon District, Pyongyang, DPRK

                              2.3.2016.

                              Ministry of Atomic Energy Industry (Ministarstvo industrije za atomsku energiju) osnovano je 2013. u svrhu modernizacije industrije za atomsku energiju DNRK-a kako bi se povećala proizvodnja nuklearnog materijala, poboljšala njegova kvaliteta te dodatno razvila neovisna nuklearna industrija DNRK-a. MAEI je stoga poznat kao ključan igrač u razvoju nuklearnog oružja u DNRK-u te je zadužen za svakodnevno upravljanje programom nuklearnog oružja u zemlju, a druge organizacije u vezi s nuklearnim oružjem djeluju u njegovu okviru.
                              U okviru ministarstva djeluje niz organizacija i istraživačkih centara u vezi s nuklearnim oružjem, kao i dva odbora; Isotope Application Committee (Odbor za primjenu izotopa) i Nuclear Energy Committee (Odbor za nuklearnu energiju). MAEI također upravlja nuklearnim istraživačkim centrom Yongbyun, lokacijom poznatih objekata DNRK-a za plutonij. Nadalje, u izvješću Povjerenstva stručnjaka za 2015. navodi se da Ri Je-son, bivši direktor Glavnog ureda za atomsku energiju (GBAE) kojeg je na popis uvrstio Odbor osnovan 2009. u skladu s rezolucijom 1718 (2006) za sudjelovanje u programima u vezi s nuklearnim oružjem ili podupiranje tih programa, imenovan voditeljem MAEI-a 9. travnja 2014.

                              28.

                              Munitions Industry Department

                              Military Supplies Industry Department

                              Pyongyang, DPRK

                              2.3.2016.

                              Munitions Industry Department uključen je u ključne aspekte raketnog programa DNRK-a. MID je odgovoran za nadziranje razvoja balističkih projektila DNRK-a, među ostalim Taepo Dong-2. MID nadzire proizvodnju oružja i programe istraživanja i razvoja DNRK-a, uključujući program balističkih raketa DNRK-a. Second Economic Committee (Drugi gospodarski odbor) i Second Academy of Natural Sciences (Druga akademija prirodnih znanosti), koji su također uvršteni na popis u kolovozu 2010., podređeni su MID-u. Posljednjih godina MID je radio na razvoju cestovno mobilnog interkontinentalnog balističkog projektila (ICBM) KN08.

                              29.

                              National Aerospace Development Administration (Nacionalna uprava za svemirski razvoj)

                              NADA

                              DPRK

                              2.3.2016.

                              NADA je uključena u razvoj svemirske znanosti i tehnologije DNRK-a, uključujući lansiranja satelita i raketa-nosača.

                              30.

                              Office 39

                              Office #39; Office No. 39; Bureau 39; Central Committee Bureau 39;
                              Third Floor; Division 39

                              DPRK

                              2.3.2016.

                              Vladin subjekt DNRK-a.

                              31.

                              Reconnaissance General Bureau

                              Chongch'al Ch'ongguk; KPA Unit 586; RGB

                              Hyongjesan- Guyok, Pyongyang, DPRK; Alternativna adresa: Nungrado, Pyongyang, DPRK

                              2.3.2016.

                              Reconnaissance General Bureau jest prva obavještajna organizacija DNRK-a, osnovana početkom 2009. udruživanjem postojećih obavještajnih organizacija Radničke stranke Koreje, odjela za operacije i Ureda 35 te ureda Reconnaissance Bureau Narodne armije Koreje. Reconnaissance General Bureau trguje konvencionalnim oružjem i nadzire poduzeće za konvencionalno oružje DNRK-a Green Pine Associated Corporation.

                              32.

                              Second Economic Committee (Drugi gospodarski odbor)

                              Kangdong, DPRK

                              2.3.2016.

                              Second Economic Committee (Drugi gospodarski odbor) uključen je u ključne aspekte raketnog programa Sjeverne Koreje. Second Economic Committee (Drugi gospodarski odbor) odgovoran je za nadzor proizvodnje balističkih raketa u DNRK-u i upravlja aktivnostima KOMID-a.

                  4.

                  Unosi u vezi s niže navedenim subjektima, kako su navedeni u Prilogu I. Odluci Vijeća 2013/183/ZVSP, zamjenjuju se sljedećim unosima:

                              Ime

                              Drugo ime

                              Lokacija

                              Datum uvrštavanja na popis

                              Druge informacije

                              4.

                              Namchongang Trading Corporation

                              NCG; NAMCHONGANG TRADING;NAM CHON GANG CORPORATION; NOMCHONGANG TRADING CO.; NAM CHONG GAN TRADING CORPORATION; Namhung Trading Corporation

                              Pyongyang, DPRK

                              16.7.2009.

                              Namchongang je trgovinsko poduzeće sa sjedištem u DNRK-u koje je podređeno Glavnom uredu za atomsku energiju (General Bureau of Atomic Energy (GBAE)). Namchongang je sudjelovao u nabavi japanskih vakuumskih pumpi otkrivenih u nuklearnom objektu DNRK-a, kao i nabavi nuklearnog materijala kod njemačkog dobavljača. Nadalje je uključen u kupnju aluminijskih cijevi i druge opreme posebno pogodne za program obogaćivanja urana od kraja 1990-tih.
                              Njegov predstavnik bivši je diplomat koji je 2007. radio kao predstavnik DNRK-a za inspekcije nuklearnih objekata u Yongbyonu u okviru Međunarodne agencije za atomsku energiju (MAAE). U vezi bivših djelatnosti DNRK-a u vezi sa širenjem oružja, zabrinjavajuće su takve aktivnosti Namchonganga.

                              20.

                              Ocean Maritime Management Company, Limited (OMM) plovila s IMO brojem:

                                          (a)

                                          Chol Ryong (Ryong Gun Bong)
                                          8606173

                                          (b)

                                          Chong Bong (Greenlight) (Blue Nouvelle)
                                          8909575

                                          (c)

                                          Chong Rim 2
                                          8916293

                                          (d)

                                          Dawnlight
                                          9110236

                                          (e)

                                          Ever Bright 88 (J Star)
                                          8914934

                                          (f)

                                          Gold Star 3 (benevolence)
                                          8405402

                                          (g)

                                          Hoe Ryong
                                          9041552

                                          (h)

                                          Hu Chang (O Un Chong Nyon)
                                          8330815

                                          (i)

                                          Hui Chon (Hwang Gum San 2)
                                          8405270

                                          (j)

                                          JH 86
                                          8602531

                                          (k)

                                          Ji Hye San (Hyok Sin 2)
                                          8018900

                                          (l)

                                          Jin Tal
                                          9163154

                                          (m)

                                          Jin Teng
                                          9163166

                                          (n)

                                          Kang Gye (Pi Ryu Gang)
                                          8829593

                                          (o)

                                          Mi Rim
                                          8713471

                                          (p)

                                          Mi Rim 2
                                          9361407

                                          (q)

                                          O Rang (Po Thong Gang)
                                          8829555

                                          (r)

                                          Orion Star (Richocean)
                                          9333589

                                          (s)

                                          Ra Nam 2
                                          8625545

                                          (t)

                                          RaNam 3
                                          9314650

                                          (u)

                                          Ryo Myong
                                          8987333

                                          (v)

                                          Ryong Rim (Jon Jin 2)
                                          8018912

                                          (w)

                                          Se Pho (Rak Won 2)
                                          8819017

                                          (x)

                                          Songjin (Jang Ja San Chong Nyon Ho)
                                          8133530

                                          (y)

                                          South Hill 2
                                          8412467

                                          (z)

                                          South Hill 5
                                          9138680

                                          (aa)

                                          Tan Chon (Ryong Gang 2)
                                          7640378

                                          (bb)

                                          Thae Pyong San (Petrel 1)
                                          9009085

                                          (cc)

                                          Tong Hung San (Chong Chon Gang)
                                          7937317

                                          (dd)

                                          Grand Karo
                                          8511823

                                          (ee)

                                          Tong Hung 1
                                          8661575

                              Donghung Dong, Central District. PO BOX 120. Pyongyang, DPRK;
                              Dongheung-dong Changwang Street, Chung-Ku, PO Box 125, Pyongyang.

                              28.7.2014.

                              Ocean Maritime Management Company, Limited (IMO broj: 1790183) upravlja plovilom Chong Chon Gang. Imao je ključnu ulogu u organiziranju pošiljke skrivenog tereta oružja i povezanog materijala iz Kube u DNRK u srpnju 2013. Kao takav, Ocean Maritime Management Company, Limited pridonio je aktivnostima koje su zabranjene rezolucijama, odnosno embargom na oružje uvedenim Rezolucijom 1718 (2006), kako je izmijenjena Rezolucijom 1874 (2009) i pridonio izbjegavanju mjera uvedenih tim rezolucijama.

                  5.

                  Osoba i subjekti navedeni u nastavku brišu se s popisa navedenog u Prilogu II. Odluci Vijeća 2013/183/ZVSP.
                  I.   Osobe i subjekti odgovorni za programe DNRK-a povezane s nuklearnim oružjem, balističkim raketama i drugim oružjem za masovno uništavanje, ili osoba koji postupa u njihovo ime ili po njihovom nalogu, ili subjekti koji su u njihovu vlasništvu ili pod njihovom kontrolom.

                  B.   Subjekti

                              4.

                              Second Economic Committee (Drugi gospodarski odbor)

                              7.

                              Hesong Trading Corporation

                              10.

                              Korea Kwangson Trading Corporation

                              11.

                              Munitions Industry Department (također Military Supplies Industry Department)

                              12.

                              Reconnaissance General Bureau (RGB) (također Chongch'al Ch'ongguk; KPA Unit 586)

                        II.   Osobe i subjekti koji pružaju financijske usluge kojima bi se moglo doprinijeti programima DNRK-a u vezi s nuklearnim oružjem, balističkim raketama ili drugim oružjem za masovno uništenje.

                  A.   Osobe

                              3.

                              Kim Tong-Myo'ng (također pozat kao Kim Chin-so'k)

                        B.   Subjekti

                              3.

                              Korea Kwangson Banking Corporation (KKBC) (također Korea Kwangson Banking Corp; KKBC)

                              4.

                              Office 39, of the Korean Workers' Party (također: Office #39; Office No. 39; Bureau 39; Central Committee Bureau 39; Third Floor; Division 39)


title: Odluka Vijeća 2014/381/ZVSP od 23. lipnja 2014. o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove

text:
               24.6.2014

               HR

               Službeni list Europske unije

               L 183/56

         ODLUKA VIJEĆA 2014/381/ZVSP
   od 23. lipnja 2014.
   o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. rujna 2010. donijelo Odluku 2010/573/ZVSP (1).

               (2)

               Vijeće je 27. rujna 2013. donijelo Odluku 2013/477/ZVSP (2) kojom su se, na temelju preispitivanja Odluke 2010/573/ZVSP, produljile mjere ograničavanja protiv vodstva transnistrijske regije Republike Moldove do 30. rujna 2014.

               (3)

               Mjere ograničavanja trebalo bi produljiti do 31. listopada 2014.

               (4)

               Odluku 2010/573/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 4. stavak 2. Odluke 2010/573/ZVSP zamjenjuje se sljedećim:

      „2.   Ova se Odluka primjenjuje do 30. listopada 2014. Ona se stalno preispituje. Prema potrebi se obnavlja ili mijenja ako Vijeće smatra da njezini ciljevi nisu ispunjeni.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 23. lipnja 2014.

            Za Vijeće

            Predsjednica

         C. ASHTON

      (1)  Odluka Vijeća 2010/573/ZVSP od 27. rujna 2010. o mjerama ograničavanja protiv vodstva transnistrijske regije Republike Moldove (SL L 253, 28.9.2010., str. 54.).

      (2)  Odluka Vijeća 2013/477/ZVSP od 27. rujna 2013. o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove (SL L 257, 28.9.2013., str. 18.).


title: Odluka Političkog i sigurnosnog odbora (ZVSP) 2017/1534 od 31. kolovoza 2017. o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i o stavljanju izvan snage Odluke (ZVSP) 2017/681 (EUNAVFOR MED/2/2017)

text:
               9.9.2017

               HR

               Službeni list Europske unije

               L 233/4

         ODLUKA POLITIČKOG I SIGURNOSNOG ODBORA (ZVSP) 2017/1534
   od 31. kolovoza 2017.
   o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i o stavljanju izvan snage Odluke (ZVSP) 2017/681 (EUNAVFOR MED/2/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (operacija EUNAVFOR MED SOPHIA) (1), a posebno njezin članak 6.,
   budući da:

               (1)

               Na temelju članka 6. stavka 1. Odluke (ZVSP) 2015/778, Vijeće je ovlastilo Politički i sigurnosni odbor (PSO) za donošenje odluka o imenovanju zapovjednika snaga EU-a za operaciju EUNAVFOR MED SOPHIA („zapovjednik snaga EU-a”).

               (2)

               PSO je 29. ožujka 2017. donio Odluku (ZVSP) 2017/681 (2) o imenovanju kontraadmirala (LH) Andree ROMANIJA zapovjednikom snaga EU-a.

               (3)

               Zapovjednik operacije EU-a preporučio je imenovanje kontraadmirala (LH) Javiera MORENA SUSANNE na mjesto kontraadmirala (LH) Andree ROMANIJA kao novog zapovjednika snaga EU-a za operaciju EUNAVFOR MED SOPHIA od 1. rujna 2017.

               (4)

               Vojni odbor EU-a podupro je 23. lipnja 2017. tu preporuku.

               (5)

               Odluku (ZVSP) 2017/681 trebalo bi stoga staviti izvan snage.

               (6)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Kontraadmiral (LH) Javier MORENO SUSANNA imenuje se zapovjednikom snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) od 1. rujna 2017.
   Članak 2.
   Odluka (ZVSP) 2017/681 stavlja se izvan snage.
   Članak 3.
   Ova Odluka stupa na snagu 1. rujna 2017.

      Sastavljeno u Bruxellesu 31. kolovoza 2017.

            Za Politički i sigurnosni odbor

            Predsjednik

         W. STEVENS

      (1)  SL L 122, 19.5.2015., str. 31.

      (2)  Odluka Političkog i sigurnosnog odbora (ZVSP) 2017/681 od 29. ožujka 2017. o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i stavljanju izvan snage Odluke (ZVSP) 2016/1079 (EUNAVFOR MED/1/2017) (SL L 98, 11.4.2017., str. 18.).


title: 97/291/EZ: Odluka Vijeća od 26. travnja 1997. o sklapanju Sporazuma između Europske zajednice i Republike Koreje o suradnji i uzajamnoj administrativnoj pomoći u carinskim pitanjima

text:
               02/Sv. 022

               HR

               Službeni list Europske unije

               93

         31997D0291

               L 121/13

               SLUŽBENI LIST EUROPSKE UNIJE

               26.04.1997.

      ODLUKA VIJEĆA

   od 26. travnja 1997.
   o sklapanju Sporazuma između Europske zajednice i Republike Koreje o suradnji i uzajamnoj administrativnoj pomoći u carinskim pitanjima
   (97/291/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 2. prvom rečenicom,
   uzimajući u obzir prijedlog Komisije,
   budući da je 5. travnja 1993. Vijeće ovlastilo Komisiju da u ime Zajednice vodi pregovore o sporazumima o carinskoj suradnji s nekim od glavnih trgovinskih partnera Zajednice;
   budući da Sporazum između Europske zajednice i Republike Koreje o suradnji i uzajamnoj administrativnoj pomoći u carinskim pitanjima treba odobriti,
   ODLUČILO JE:
   Članak 1.
   Sporazum između Europske zajednice i Republike Koreje o suradnji i uzajamnoj administrativnoj pomoći u carinskim pitanjima odobrava se u ime Zajednice.
   Tekst Sporazuma priložen je ovoj Odluci.
   Članak 2.
   Komisija uz pomoć predstavnika država članica predstavlja Zajednicu u Zajedničkom odboru za carinsku suradnju, osnovanom na temelju članka 15. Sporazuma.
   Članak 3.
   Predsjednik Vijeća ovlašćuje se za imenovanje osoba koje će biti ovlaštene za potpisivanje Sporazuma u ime Zajednice.
   Članak 4.
   Predsjednik Vijeća u ime Zajednice vrši obavješćivanje predviđeno u članku 19. Sporazuma.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 26. travnja 1997.

            Za Vijeće

            Predsjednik

         E. KENNY


title: 2006/537/EZ: Odluka Vijeća od 29. travnja 2004. o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Ukrajine, s druge strane (PCA), o pristupanju Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike PCA-u i o prilagodbama PCA-a

text:
               11/Sv. 121

               HR

               Službeni list Europske unije

               111

         32006D0537

               L 224/15

               SLUŽBENI LIST EUROPSKE UNIJE

         ODLUKA VIJEĆA
   od 29. travnja 2004.
   o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Ukrajine, s druge strane (PCA), o pristupanju Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike PCA-u i o prilagodbama PCA-a
   (2006/537/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu drugog stavka članka 47., članak 55., članak 57. stavak 2., članak 71., članak 80. stavak 2., članke 93., 94., 133. i članak 181.a zajedno s prvom rečenicom prvog podstavka drugog stavka članka 300.,
   uzimajući u obzir Ugovor o pristupanju iz 2003., a posebno njegov članak 2. stavak 3.,
   uzimajući u obzir Akt o pristupanju iz 2003, a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Dana 8. prosinca 2003. Vijeće je ovlastilo Komisiju da u ime Zajednice i njenih država članica pregovara s Ukrajinom o Protokolu uz Sporazum o partnerstvu i suradnji kao bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, te da predvidi određene tehničke prilagodbe povezane s institucionalnim i pravnim razvojem u Europskoj uniji.

               (2)

               Podložno njegovu mogućem kasnijem zaključenju, Protokol parafiran 30. ožujka 2004. trebalo bi potpisati u ime Europske zajednice i njezinih država članica.

               (3)

               Protokol se treba primjenjivati privremeno od dana pristupanja, do završetka postupaka potrebnih za njegovo formalno zaključenje,

         ODLUČILO JE SLJEDEĆE:
   Članak 1.
   Ovime se ovlašćuje predsjednik Vijeća da odredi osobu (osobe) ovlaštene za potpisivanje, u ime Europske unije i njenih država članica, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Ukrajine, s druge strane (PCA), o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike PCA-u i o prilagodbama PCA-a.
   Tekst Protokola priložen je ovoj Odluci (1).
   Članak 2.
   Do stupanja na snagu Protokol se privremeno primjenjuje od dana pristupanja.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  SL L 224, 16.8.2006., str. 16.


title: 2013/509/EU: Odluka predstavnika vlada država članica od 16. listopada 2013. o imenovanju suca Općeg suda

text:
               18.10.2013

               HR

               Službeni list Europske unije

               L 277/13

         ODLUKA PREDSTAVNIKA VLADA DRŽAVA ČLANICA
   od 16. listopada 2013.
   o imenovanju suca Općeg suda
   (2013/509/EU)
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 254. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:

               (1)

               Dužnosti trinaestorice sudaca Općeg suda istekle su 31. kolovoza 2013. Trebalo bi imenovati nove suce za razdoblje od 1. rujna 2013. do 31. kolovoza 2019.

               (2)

               Gđa Irena PELIKÁNOVÁ predložena je u svrhu obnavljanja njezine dužnosti.

               (3)

               Odbor osnovan člankom 255. Ugovora o funkcioniranju Europske unije dao je mišljenje o prikladnosti gđe Irene PELIKÁNOVÁ za obnašanje dužnosti suca Općeg suda,

         DONIJELI SU OVU ODLUKU:
   Članak 1.
   Gđa Irena PELIKÁNOVÁ imenuje se za suca Općeg suda za razdoblje od 1. rujna 2013. do 31. kolovoza 2019.
   Članak 2.
   Ova odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 16. listopada 2013.

            Predsjednik

         R. KAROBLIS


title: 97/345/EZ: Odluka Vijeća od 17. veljače 1997. o zaključenju Protokola o veterinarskim pitanjima kojim se dopunjuje Sporazum u obliku razmjene pisama između Europske ekonomske zajednice i Kneževine Andore

text:
               03/Sv. 041

               HR

               Službeni list Europske unije

               60

         31997D0345

               L 148/15

               SLUŽBENI LIST EUROPSKE UNIJE

               17.02.1997.

         ODLUKA VIJEĆA
   od 17. veljače 1997.
   o zaključenju Protokola o veterinarskim pitanjima kojim se dopunjuje Sporazum u obliku razmjene pisama između Europske ekonomske zajednice i Kneževine Andore
   (97/345/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113.,
   uzimajući u obzir prijedlog Komisije,
   budući da je potrebno odobriti Protokol o veterinarskim pitanjima parafiran 18. lipnja 1996. kojim se dopunjuje Sporazum u obliku razmjene pisama između Europske ekonomske zajednice i Kneževine Andore,
   ODLUČILO JE:
   Članak 1.
   U ime Zajednice odobrava se Protokol o veterinarskim pitanjima kojim se dopunjuje Sporazum u obliku razmjene pisama između Europske ekonomske zajednice i Kneževine Andore.
   Tekst Protokola priložen je ovoj Odluci.
   Članak 2.
   Ovlašćuje se predsjednik Vijeća da odredi osobe koje su opunomoćene za potpisivanje Protokola.
   Članak 3.
   Predsjednik Vijeća u ime Zajednice poduzima notifikacije predviđene u članku 4. Protokola (1).
   Članak 4.
   Komisija, uz pomoć predstavnika veterinarskih službi država članica, predstavlja Zajednicu u veterinarskoj podskupini osnovanoj člankom 2. Protokola.
   Stajališta, koja Zajednica zastupa u Mješovitom odboru o prijedlozima Veterinarskog pododbora, Vijeće donosi djelujući kvalificiranom većinom.
   Članak 5.
   Odluka se objavljuje u Službenom listu Europskih zajednica.

      Sastavljeno u Bruxellesu 17. veljače 1997.

            Za vijeće

            Predsjednik

         G. ZALM

      (1)  Datum stupanja na snagu Sporazuma objavit će Glavno tajništvo Vijeća u Službenom listu Europskih zajednica.


title: Odluka Vijeća 2010/129/ZVSP od 1. ožujka 2010. o izmjeni Zajedničkog stajališta 2008/109/ZVSP o mjerama ograničavanja uvedenim protiv Liberije

text:
               18/Sv. 013

               HR

               Službeni list Europske unije

               173

         32010D0129

               L 051/23

               SLUŽBENI LIST EUROPSKE UNIJE

               01.03.2010.

      ODLUKA VIJEĆA 2010/129/ZVSP
   od 1. ožujka 2010.
   o izmjeni Zajedničkog stajališta 2008/109/ZVSP o mjerama ograničavanja uvedenim protiv Liberije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 12. veljače 2008. donijelo Zajedničko stajalište 2008/109/ZVSP o mjerama ograničavanja protiv Liberije (1).

               (2)

               Vijeće sigurnosti Ujedinjenih naroda usvojilo je 17. prosinca 2009. Rezoluciju (RVSUN) 1903 (2009.) o obnovi mjera ograničavanja za putovanje za dodatno razdoblje od 12 mjeseci i izmjeni mjera ograničavanja za naoružanje.

               (3)

               Zajedničko stajalište 2008/109/ZVSP treba stoga izmijeniti na odgovarajući način.

               (4)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Zajedničko stajalište 2008/109/ZVSP mijenja se kako slijedi:

               1.

               Članak 1. zamjenjuje se sljedećim:
               „Članak 1.
               Države članice poduzimaju potrebne mjere kako bi spriječile izravnu ili neizravnu nabavu, prodaju ili prijenos naoružanja i povezanog materijala svih vrsta te pružanje svake pomoći, savjeta ili osposobljavanja koji se odnosi na vojno djelovanje, uključujući financiranje i financijsku pomoć, od strane državljana država članica ili s državnih područja država članica ili koristeći plovila ili zrakoplove pod njihovom zastavom, svim nevladinim subjektima i pojedincima koji djeluju na državnom području Liberije.”

               2.

               Članak 2. zamjenjuje se sljedećim:
               „Članak 2.
               1.   Članak 1. ne primjenjuje se na:

                           (a)

                           naoružanje i povezani materijal, kao i tehničko osposobljavanje i pomoć koji su namijenjeni isključivo za potporu ili korištenje od strane misije Ujedinjenih naroda u Liberiji (UNMIL);

                           (b)

                           zaštitnu odjeću, uključujući pancirke i vojne kacige koje osoblje Ujedinjenih naroda, predstavnici medija, humanitarni djelatnici, radnici na razvoju i povezano osoblje privremeno izvoze u Liberiju isključivo za njihovu osobnu uporabu;

                           (c)

                           neubojitu vojnu opremu namijenjenu isključivo u humanitarne ili zaštitne svrhe te povezanu tehničku pomoć ili osposobljavanje, u skladu s prethodnom obavijesti dostavljenoj Odboru osnovanom na temelju stavka 21. RVSUN-a 1521 (2003.) (Odbor za sankcije).

                     2.   Nabava, prodaja ili prijenos naoružanja i povezanog materijala ili pružanje usluga iz točaka (a) i (c) stavka 1. podliježu odobrenju nadležnih tijela država članica. Države članice razmatraju isporuke na temelju točaka (a) i (c) stavka 1., od slučaja do slučaja, u potpunosti uzimajući u obzir kriterije određene Zajedničkim stajalištem Vijeća 2008/944/ZVSP o definiranju zajedničkih pravila kojima se uređuje nadzor izvoza vojne tehnologije i opreme (2). Države članice traže odgovarajuće zaštite od zloporabe odobrenja koja se dodjeljuju u skladu s ovim stavkom i, ako je potrebno, predviđa repatrijaciju isporučenog naoružanja i povezanog materijala.
               3.   Države članice unaprijed obavješćuju Odbor za sankcije o bilo kakvoj isporuci naoružanja i povezanog materijala Vladi Liberije ili o svakom pružanju pomoći, savjeta ili osposobljavanja koji su povezani s vojnim djelovanjem za Vladu Liberije, osim onih iz točaka (a) i (b) stavka 1.

         Članak 2.
   Ova Odluka stupa na snagu na dan donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 1. ožujka 2010.

            Za Vijeće

            Predsjednik

         D. LÓPEZ GARRIDO

      (1)  SL L 38, 13.2.2008., str. 26.

      (2)  SL L 335, 13.12.2008., str. 99.”


title: 2003/898/EZ: Odluka Komisije od 1. srpnja 2003. o sklapanju Sporazuma kojim se izmjenjuje Sporazum između Europske zajednice i Australije o trgovini vinom

text:
               03/Sv. 030

               HR

               Službeni list Europske unije

               163

         32003D0898

               L 336/99

               SLUŽBENI LIST EUROPSKE UNIJE

               01.07.2003.

      ODLUKA KOMISIJE

   od 1. srpnja 2003.
   o sklapanju Sporazuma kojim se izmjenjuje Sporazum između Europske zajednice i Australije o trgovini vinom
   (2003/898/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 94/184/EZ od 24. siječnja 1994. o sklapanju Sporazuma između Europske zajednice i Australije o trgovini vinom (1), a posebno njezin članak 3.,
   uzimajući u obzir Sporazum između Europske zajednice i Australije o trgovini vinom, potpisan u Bruxellesu i Canberri 26. odnosno 31. siječnja 1994. (2), kako je zadnje izmijenjen Sporazumom od 6. kolovoza 2002. (3), a posebno njegov članak 17. stavak 2.,
   budući da:

               (1)

               Komisija je u ime Zajednice postigla sporazum o izmjeni gore navedenog Sporazuma, kojim se predviđa da se privremeno odobrenje, dodijeljeno za australska vina obrađena s kationskim izmjenjivačkim smolama, produži do 30. lipnja 2004.

               (2)

               Upravljački odbor za vino nije donio mišljenje u roku koji je odredio njegov predsjedavajući,

         ODLUČILO JE:
   Jedini članak
   Ovim se, u ime Zajednice, odobrava Sporazum kojim se izmjenjuje Sporazum između Europske zajednice i Australije o trgovini vinom.
   Tekst Sporazuma priložen je ovoj Odluci.

      Sastavljeno u Bruxellesu 1. srpnja 2003.

            Za Komisiju

         Franz FISCHLER

            Član Komisije

      (1)  SL L 86, 31.3.1994., str. 1.

      (2)  SL L 86, 31.3.1994., str. 3.

      (3)  SL L 213, 9.8.2002., str. 43.


title: 2002/53/EZ: Odluka Vijeća od 21. siječnja 2002. o privremenoj primjeni Sporazuma između Europske zajednice i Republike Južne Afrike o trgovini vinom

text:
               11/Sv. 124

               HR

               Službeni list Europske unije

               159

         32002D0053

               L 028/129

               SLUŽBENI LIST EUROPSKE UNIJE

         ODLUKA VIJEĆA
   od 21. siječnja 2002.
   o privremenoj primjeni Sporazuma između Europske zajednice i Republike Južne Afrike o trgovini vinom
   (2002/53/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 133., u vezi s njegovim člankom 300. stavkom 2. prvim stavkom prvom rečenicom,
   uzimajući u obzir prijedlog Komisije,
   budući da:

               (1)

               Potrebno je za Zajednicu i Južnu Afriku osigurati privremenu primjenu Sporazuma između Europske zajednice i Republike Južne Afrike o trgovini vinom („Sporazum”) od 28. siječnja 2002. do završetka postupaka koje zahtijeva Južna Afrika kako bi Sporazum stupio na snagu.

               (2)

               Kako bi se olakšala provedba određenih odredaba Sporazuma, Komisiji bi trebalo dopustiti da izvrši potrebne tehničke prilagodbe u skladu s postupkom utvrđenim u članku 75. Uredbe Vijeća (EZ) br. 1493/1999 od 17. svibnja 1999. o zajedničkom uređenju tržišta vina (1).

               (3)

               Sporazum u obliku razmjene pisama stoga bi u tu svrhu trebalo odobriti,

         DONIJELO JE OVU ODLUKU:
   Članak 1.
   U ime Zajednice odobrava se Sporazum u obliku razmjene pisama kojom se predviđa privremena primjena Sporazuma između Europske zajednice i Republike Južne Afrike o trgovini vinom od 28. siječnja 2002.
   Tekst Sporazuma u obliku razmjene pisama i tekst Sporazuma o trgovini vinom priloženi su ovoj Odluci.
   Članak 2.
   Ovlašćuje se predsjednika Vijeća da odredi jednu ili više osoba ovlaštenih za potpisivanje Sporazuma u obliku razmjene pisama radi obvezivanja Zajednice.
   Članak 3.
   Za potrebe primjene članka 7. stavka 8. i članka 18. stavka 2. Sporazuma o trgovini vinom Komisija je, u skladu s postupkom utvrđenim u članku 75. Uredbe (EZ) br. 1493/1999, ovlaštena sklopiti instrumente potrebne za izmjenu Sporazuma.
   Članak 4.
   Komisija predstavlja Zajednicu u zajedničkim odborima, osnovanima na temelju članka 19. Sporazuma o trgovini vinom.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 21. siječnja 2002.

            Za Vijeće

            Predsjednik

         M. ARIAS CAÑETE

      (1)  SL L 179, 14.7.1999., str. 1. Uredba kako je zadnje izmijenjena Uredbom (EZ) br. 2585/2001 (SL L 345, 29.12.2001., str. 10.).


title: (2014/186/EU): Odluka Vijeća od 11. veljače 2014. o potpisivanju, u ime Unije, Aranžmana između Kneževine Lihtenštajna i Europske unije o načinima njezina sudjelovanja u Europskom potpornom uredu za azil

text:
               5.4.2014

               HR

               Službeni list Europske unije

               L 102/3

         ODLUKA VIJEĆA
   od 11. veljače 2014.
   o potpisivanju, u ime Unije, Aranžmana između Kneževine Lihtenštajna i Europske unije o načinima njezina sudjelovanja u Europskom potpornom uredu za azil

      (2014/186/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 74. i članak 78. stavke 1. i 2., u vezi s njegovim člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               U Uredbi (EU) br. 439/2010 Europskog parlamenta i Vijeća (1) propisano je da je Europski potporni ured za azil otvoren za sudjelovanje Islanda, Lihtenštajna, Norveške i Švicarske kao promatrača. Osim toga, u toj Uredbi predviđeno je sklapanje aranžmana u kojima se posebno određuje narav, opseg i način sudjelovanja tih zemalja u radu Europskog potpornog ureda za azil.

               (2)

               Dana 27. siječnja 2012. Vijeće je ovlastilo Komisiju da započne pregovore o Aranžmanu između Europske unije i Kneževine Lihtenštajna o načinima njezina sudjelovanja u Europskom potpornom uredu za azil („Aranžman”). Pregovori su uspješno okončani parafiranjem Aranžmana 28. lipnja 2013.

               (3)

               Aranžman bi trebalo potpisati.

               (4)

               Kako je navedeno u uvodnoj izjavi 21. Uredbe (EU) br. 439/2010, Ujedinjena Kraljevina i Irska sudjeluju u Uredbi i obvezane su njome. One bi stoga trebale primijeniti članak 49. stavak 1. Uredbe (EU) br. 439/2010 sudjelujući u donošenju ove Odluke. Ujedinjena Kraljevina i Irska stoga sudjeluju u ovoj Odluci.

               (5)

               Kako je navedeno u uvodnoj izjavi 22. Uredbe (EU) br. 439/2010, Danska ne sudjeluje u Uredbi i nije njome obvezana. Danska stoga ne sudjeluje o ovoj Odluci,

         DONIJELO JE OVU ODLUKU:
   Članak 1.
   Ovime se odobrava potpisivanje, u ime Unije, Aranžmana između Europske unije i Kneževine Lihtenštajna o načinima njezina sudjelovanja u Europskom potpornom uredu za azil, podložno sklapanju navedenog Aranžmana (2).
   Članak 2.
   Ovime se ovlašćuje predsjednika Komisije da odredi osobu ili osobe koje će biti ovlaštene potpisati Aranžman u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 11. veljače 2014.

            Za Vijeće

            Predsjednik

         E. VENIZELOS

      (1)  Uredba (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (SL L 132, od 29.5.2010., str. 11.).

      (2)  Tekst Aranžmana objavit će se zajedno s odlukom o njegovu sklapanju.


title: 2012/429/EU: Odluka Vijeća od 24. srpnja 2012. o sklapanju Sporazuma između Europske unije i Vlade Ruske Federacije o trgovini dijelovima i komponentama motornih vozila između Europske unije i Ruske Federacije

text:
               11/Sv. 118

               HR

               Službeni list Europske unije

               240

         32012D0429

               L 199/3

               SLUŽBENI LIST EUROPSKE UNIJE

         ODLUKA VIJEĆA
   od 24. srpnja 2012.
   o sklapanju Sporazuma između Europske unije i Vlade Ruske Federacije o trgovini dijelovima i komponentama motornih vozila između Europske unije i Ruske Federacije
   (2012/429/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2012/106/EU (1), Sporazum između Europske unije i Vlade Ruske Federacije o trgovini dijelovima i komponentama motornih vozila između Europske unije i Ruske Federacije („Sporazum”) potpisan je 16. prosinca 2011., podložno njegovom sklapanju.

               (2)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Vlade Ruske Federacije o trgovini dijelovima i komponentama motornih vozila između Europske unije i Ruske Federacije odobrava se u ime Unije (2).
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za davanje, u ime Unije, obavijesti predviđene člankom 13. stavkom 2. Sporazuma, čime se izjavljuje suglasnost Europske unije da je Sporazum (3) obvezuje.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 24. srpnja 2012.

            Za Vijeće

            Predsjednik

         A. D. MAVROYIANNIS

      (1)  SL L 57, 29.2.2012., str. 14.

      (2)  Sporazum je objavljen u SL L 57, 29.2.2012., str. 15. zajedno s Odlukom o potpisivanju.

      (3)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.